**Ministru kabineta noteikumu projekta “Grozījumi Ministru kabineta 2009.gada 20.oktobra noteikumos Nr.1194 “Noteikumi par dzīvesvietas deklarācijas veidlapu, deklarācijā sniegto ziņu pārbaudes kārtību un dzīvesvietas elektroniskās deklarēšanas kārtību”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2014.gada 1.jūlija sēdes protokola Nr.36 57.§ 2.2.apakšpunkts (Uzdevums Nr.2014-UZD2151). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014.gada 1.jūlija sēdes protokola Nr.36 57.§ 2.2.apakšpunktā noteikts, ka Iekšlietu ministrijai jāsagatavo un noteiktā kārtībā Ministru kabinetā jāiesniedz grozījumus Ministru kabineta 2009.gada 20.oktobra noteikumos Nr.1194 “Noteikumi par dzīvesvietas deklarācijas veidlapu, deklarācijā sniegto ziņu pārbaudes kārtību un dzīvesvietas elektroniskās deklarēšanas kārtību” (turpmāk – Noteikumi):- nosakot, ka gadījumā, ja iestādei rodas pamatotas šaubas, ka persona, deklarējot dzīvesvietu, ir sniegusi nepatiesas ziņas, tā uzaicina dzīvesvietas deklarētāju iesniegt dokumentu, kas apliecina attiecīgo ziņu patiesumu, vai pieprasa ziņas no attiecīgā nekustamā īpašuma īpašnieka vai turētāja;- precizējot dzīvesvietas deklarācijas veidlapas tiesisko pamatu “īres līgums” un norādot to kā “rakstveida īres līgums”, un iekļaujot veidlapā personas apliecinājumu, ka tā dzīvo deklarētajā dzīvesvietā;- persona deklarācijā vai e-pakalpojumā ar savu parakstu vai atzīmi apliecina, ka tā dzīvo deklarētajā dzīvesvietā.Ievērojot minēto, Ministru kabineta noteikumu projekts “Grozījumi Ministru kabineta 2009.gada 20.oktobra noteikumos Nr.1194 “Noteikumi par dzīvesvietas deklarācijas veidlapu, deklarācijā sniegto ziņu pārbaudes kārtību un dzīvesvietas elektroniskās deklarēšanas kārtību”” (turpmāk – Projekts) paredz precizēt dzīvesvietas deklarācijas veidlapas tiesisko pamatu “īres līgums”, norādot to kā “rakstveida īres līgums”, un personas apliecinājumu, norādot, ka personai ar parakstu jāapliecina, ka tā dzīvo deklarētajā dzīvesvietā. Ievērojot to, ka līdz ar Projekta virzību tiek virzīti arī citi Ministru kabineta noteikumu projekti (skat. IV sadaļu), kuros tiek precizēts dzīvesvietas deklarēšanas tiesiskais pamats, tad ir noteikts projekta spēkā stāšanās datums 2016.gada 1.jūlijs, lai nodrošinātu visu projektu vienlaicīgu spēkā stāšanos un tas atbilstu Dzīvesvietas deklarēšanas likumā noteiktajam termiņam. Projektā netiek paredzēts noteikt, ka gadījumā, ja iestādei rodas pamatotas šaubas, ka persona, deklarējot dzīvesvietu, ir sniegusi nepatiesas ziņas, tā uzaicina dzīvesvietas deklarētāju iesniegt dokumentu, kas apliecina attiecīgo ziņu patiesumu, vai pieprasa ziņas no attiecīgā nekustamā īpašuma īpašnieka vai turētāja, jo šāds regulējums ietverts likumprojektā “Grozījumi Dzīvesvietas deklarēšanas likumā” (reģ.Nr.517/Lp12)), līdz ar to nav lietderīgi tādu pašu regulējumu noteikt arī Noteikumos.Tā kā Noteikumu 5.punkts ir pretrunā Dzīvesvietas deklarēšanas likumam, kas neparedz iespēju pieņemt lēmumu par atteikumu reģistrēt deklarēto dzīvesvietu, Noteikumu 5.punkts ir svītrojams.Projekts paredz precizēt Noteikumu 9.1.apakšpunktā lietoto terminoloģiju ““nepilngadīgas personas” aizstājot ar vārdiem “nepilngadīga bērna” atbilstoši Dzīvesvietas deklarēšanas likumā lietotai terminoloģijai.Ievērojot to, ka tehnisku iemeslu dēļ, kā arī izpildot citu tiesību aktu prasības (piemēram, lai varētu aprēķināt nodokļu summas, kas ir pakārtotas noteiktā laikā administratīvajā teritorijā deklarēto personu skaitam (likuma “Par nekustamā īpašuma nodokli” 5.panta 3.1daļa, likuma “Par iedzīvotāju ienākuma nodokli” 26.panta trešā daļa)) elektroniskais pakalpojums - dzīvesvietas deklarācijas iesniegšana, var būt nepieejams, nepieciešams Noteikumos paredzēt, ka, deklarējot dzīvesvietu elektroniski, aizpilda speciālu tiešsaistes formu, kas pieejama vismaz 98 procentu apjomā (gadā) no elektroniskā pakalpojuma darbības laika. Procentu lielums noteikts ņemot vērā Ministru kabineta 2012.gada 19.jūnija noteikumu Nr.421 “Valsts informācijas sistēmu savietotāju un integrēto valsts informācijas sistēmu aizsardzības prasības” 9.3.apakšpunktā norādītos procentus. Tā kā minētie Ministru kabineta noteikumi nav attiecināmi uz elektronisko pakalpojumu, dzīvesvietas deklarēšana elektroniski, jo elektroniskais pakalpojums nav savietotājs vai savietojamā sistēma, ir nepieciešams papildināt Noteikumu 3.punktu.Lai nodrošinātu savlaicīgu personu informēšanu par plānoto pakalpojuma nepieejamību, tiks publicēti paziņojumi portālos [www.latvija.lv](http://www.latvija.lv) un Pilsonības un migrācijas lietu pārvaldes mājaslapā un tiks veikti ieraksti [www.facebook.com](http://www.facebook.com) un [www.twiter.com](http://www.twiter.com). |
| 3. | Projekta izstrādē iesaistītās institūcijas | Pilsonības un migrācijas lietu pārvalde. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts var skart gandrīz visas personas, par kurām iekļautas ziņas Iedzīvotāju reģistrā. Mērķgrupas aptuvenais skaitliskais lielums ir 2 289 080. Tāpat projekts skar Pilsonības un migrācijas lietu pārvaldes un pašvaldību darbiniekus, kuri deklarēs dzīvesvietu. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projektā ietvertajam regulējumam nav ietekmes uz administratīvajām izmaksām. |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Projektā ietvertais regulējums skar šādus normatīvo aktu projektus (stāsies spēkā 2016.gada 1.jūlijā):1. Ministru kabineta noteikumu projekts “Grozījumi Ministru kabineta 2009.gada 10.marta noteikumos Nr.225 “Noteikumi par Iedzīvotāju reģistrā pirmuzskaites veidlapas paraugu un tās aizpildīšanas kārtību””;2. Ministru kabineta noteikumu projekts “Grozījumi Ministru kabineta 2013.gada 3.septembra noteikumos Nr.761 “Noteikumi par civilstāvokļa aktu reģistriem””;3. Ministru kabineta noteikumu projekts “Grozījumi Ministru kabineta 2011.gada 15.februāra noteikumos Nr.131 “Iedzīvotāju reģistrā iekļauto ziņu aktualizēšanas kārtība””;4. Ministru kabineta noteikumu projekts “Grozījumi Ministru kabineta 2011.gada 30.augusta noteikumos Nr.675 “Kārtība, kādā Savienības pilsoņi un viņu ģimenes locekļi ieceļo un uzturas Latvijas Republikā””. |
| 2. | Atbildīgā institūcija | Iekšlietu ministrija, Pilsonības un migrācijas lietu pārvalde. |
| 3. | Cita informācija | Nav |

|  |
| --- |
|  **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu ir plānots informēt sabiedrību, informāciju publicējot Iekšlietu ministrijas, Pilsonības un migrācijas lietu pārvaldes mājaslapās. |
| 2. | Sabiedrības līdzdalība projekta izstrādē | Projekts 2016.gada 2.februārī ievietots Pilsonības un migrācijas lietu pārvaldes mājaslapā sadaļā “Tiesību aktu projekti” un Iekšlietu ministrijas mājaslapā sadaļā “Sabiedrības līdzdalība”, kā arī Valsts kancelejas mājaslapā. Sabiedrības pārstāvjiem tika dota iespēja līdzdarboties projekta izstrādē, rakstveidā sniedzot viedokli par projektu. |
| 3. | Sabiedrības līdzdalības rezultāti | Komentāri par projektu nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Projektā paredzētais tiks īstenots līdzšinējā kārtībā un apjomā, iestāžu funkcijas un uzdevumi netiek paplašināti, papildus cilvēkresursi nav nepieciešami. |
| 3. | Cita informācija | Nav |

Anotācijas III, V sadaļa - Projekts šo jomu neskar.

Iekšlietu ministrs R.Kozlovskis

Vīza: valsts sekretāre I. Pētersone-Godmane

17.05.2016. 10:19

983

Stone, 67219425

kristine.stone@pmlp.gov.lv